open-index/open-wikipedia-markdown huggingface dataset:
จูเซปเป บาเรซี

**จูเซปเป บาเรซี** (, เกิด 7 กุมภาพันธ์ ค.ศ. 1958) เป็นผู้จัดการทีมและอดีตนักฟุตบอลอาชีพชาวอิตาลี, ซึ่งเล่นในตำแหน่งกองหลังหรือกองกลางตัวรับ ปัจจุบันเขาทำงานเป็นผู้ช่วยฝ่ายเทคนิคที่อินเตอร์มิลาน บาเรซีใช้เวลา 16 ปีของเขากับอินเตอร์ ก่อนที่จะเลิกเล่นในปี ค.ศ. 1994 หลังจากอยู่กับโมเดนา 2 ฤดูกาล กับอินเตอร์ เขาคว้าแชมป์เซเรียอา 2 สมัย และยูฟ่าคัพ 1 สมัย รวมถึงถ้วยรางวัลอื่น ๆ อีกมากมาย และยังทำหน้าที่เป็นกัปตันทีมอีกด้วย ในระดับทีมชาติ เขาติดทีมชาติอิตาลี 18 นัดระหว่างปี ค.ศ. 1979 ถึง ค.ศ. 1986 โดยลงแข่งขันฟุตบอลยูโร 1980 ซึ่งทีมจบการแข่งขันในอันดับที่ 4 และฟุตบอลโลก 1986 ฟรันโก บาเรซีน้องชายของเขา ซึ่งเป็นแนวรับเช่นกัน ทำหน้าที่เป็นกัปตันทีมให้กับเอซี มิลาน คู่แข่งร่วมเมืองและทีมชาติอิตาลี

## ระดับสโมสร

บาเรซีเกิดในเมืองทราวายาโต จังหวัดเบรสชา และถูกอินเตอร์ดึงตัวมาตั้งแต่ยังเป็นเด็ก และกลายมาเป็นนักเตะเยาวชนของทีม เขาประเดิมสนามให้กับทีมชุดใหญ่ในโกปปาอีตาเลีย เมื่อวันที่ 8 มิถุนายน ค.ศ. 1977 ในเกมที่ชนะยูเวนตุส 1–0 ในฤดูกาล 1976–77 และประเดิมสนามในเซเรียอาในฤดูกาลถัดมา ต่อมาเขาได้เป็นกัปตันทีมตั้งแต่ปี ค.ศ. 1988 ถึง ค.ศ. 1992 และเขาใช้เวลาทั้งหมด 16 ฤดูกาลกับอินเตอร์มิลาน ลงเล่นทั้งหมด 559 นัด (รวมถึงในเซเรียอา 392 นัด ยุโรป 73 นัด และโกปปาอีตาเลีย 94 นัด) และทำประตูได้ 13 ประตู (10 ประตูในเซเรียอา 1 ประตูในระดับสโมสรยุโรป และ 2 ประตูในโกปปาอีตาเลีย) กับอินเตอร์ เขาคว้าแชมป์เซเรียอา 2 สมัย, โกปปาอีตาเลีย 2 สมัย, ยูฟ่าคัพ 1 สมัย และแชมป์ซูแปร์โกปปาอีตาเลียนา หลังออกจากอินเตอร์เมื่อจบฤดูกาล 1991–92 บาเรซีก็เล่นให้กับโมเดนาในเซเรียบีเป็นเวลาสองฤดูกาล ก่อนจะเลิกเล่นในปี ค.ศ. 1994 เมื่ออายุได้ 36 ปี

## อ้างอิง

หมวดหมู่:บุคคลที่เกิดในปี พ.ศ. 2501
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชายชาวอิตาลี
หมวดหมู่:กองหลังฟุตบอลชาย
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:ผู้เล่นในเซเรียอา
หมวดหมู่:ผู้เล่นในเซเรียบี
หมวดหมู่:ผู้เล่นในชุดชนะเลิศยูฟ่ายูโรปาลีก
หมวดหมู่:นักฟุตบอลชายทีมชาติอิตาลี
หมวดหมู่:ผู้เล่นในฟุตบอลชิงแชมป์แห่งชาติยุโรป 1980
หมวดหมู่:ผู้เล่นในฟุตบอลโลก 1986
เควิน อัฟกานี

**เควิน แซคารี อัฟกานี** (; เกิดวันที่ 9 พฤศจิกายน ค.ศ. 1996) เป็นนักพากย์ชาวอเมริกัน เขาทำหน้าที่ให้เสียงมาริโอและตัวละครอื่น ๆ จากแฟรนไชส์มาริโอต่อจากชาลส์ มาร์ทิเนใน ค.ศ. 2023 เริ่มต้นที่เกมในนินเท็นโด สวิตช์อย่าง *[[Super Mario Bros. Wonder]]*, ** และ *[[Super Mario Party Jamboree]]* ก่อนหน้านั้น อัฟกานีรับหน้าที่พากย์เสียงโฆษณาให้กับนินเท็นโด สวิตช์ และอาร์โนลด์ใน*[[เก็นชินอิมแพกต์]]* พากย์อังกฤษ

## อาชีพ
อัฟกานีให้เสียงตัวละครมาริโอต่อจากชาลส์ มาร์ทิเน ผู้ให้เสียง โดยเริ่มต้นในเกม *[[Super Mario Bros. Wonder]]* ส่วนมาร์ทิเนกลายเป็นแบรนด์แอมบาสเดอร์ของ*มาริโอ*

## ประวัติ
เควิน แซคารี อัฟกานีเกิดเมื่อวันที่ 9 พฤศจิกายน ค.ศ. 1996 โดยทำงานและอาศัยอยู่ที่ลอสแอนเจลิส รัฐแคลิฟอร์เนีย

## ผลงาน

## อ้างอิง

### ข้อมูลปฐมภูมิ
อ้างอิงเหล่านี้ระบุด้วยสัญลักษณ์นี้ (‡):

## แหล่งข้อมูลอื่น
*
*
มารดาอาร์มีเนีย

**มารดาอาร์มีเนีย** () เป็นบุคลาธิษฐานเพศหญิงของประเทศอาร์มีเนีย ผลงานที่เปิดเผยต่อสาธารณชนมากที่สุดคือรูปปั้นขนาดใหญ่ในสวนชัยชนะมองไปยังเมืองหลวงเยเรวาน ประเทศอาร์มีเนีย

## รูปปั้นมารดาอาร์มีเนียในเยเรวาน

รูปปั้นปัจจุบันสร้างขึ้นแทนที่อนุเสารรีย์ของเลขาธิการ โจเซฟ สตาลินที่สร้างขึ้นเป็นอนุสรณ์แห่งชัยชนะต่อสงครามโลกครั้งที่สอง ในช่วงรัฐบาลสตาลินแห่งสหภาพโซเวียต กริกอร์ ฮารุตยุนยัน เลขาธิการคนแรกของคณะกรรมการกลางพรรคคอมมิวนิสต์อาร์มีเนียและสมาชิกของรัฐบาล กำกับดูแลการก่อสร้างอนุสาวรีย์ซึ่งสร้างเสร็จและเปิดตัวต่อประชาชนเมื่อวันที่ 29 พฤศจิกายน ค.ศ. 1950 รูปปั้นนี้ถือเป็นผลงานชิ้นเอกของประติมากรเซียร์เกย์ เมียร์คูรอฟ ถือเป็นหนึ่งในอนุสรณ์สถานสำคัญของสตาลินแห่งสุดท้ายที่ยังคงตั้งตระหง่านอยู่ วาซิลี กรอสมันมองว่ารูปปั้นนี้เป็นหนึ่งในอนุสรณ์สถานที่งดงามที่สุดในยุคของเขา

ฐานรากนี้ได้รับการออกแบบโดยสถาปนิก ราฟาเยล อิสราเยเลียน เมื่อเขาตระหนักว่าการครอบครองฐานรากอาจเป็นเกียรติในระยะสั้น อิสราเยเลียนจึงออกแบบฐานรากให้คล้ายกับโบสถ์อาร์เมเนียแบบบาซิลิกาสามทางเดิน โดยเขาได้สารภาพหลายปีต่อมาว่า "เมื่อรู้ว่าความรุ่งโรจน์ของผู้เผด็จการนั้นเป็นเพียงสิ่งชั่วคราว ผมจึงสร้างบาซิลิกาอาร์มีเนียสามทางเดินแบบเรียบง่ายขึ้นมา" ภายในมีความสว่างสดใสสบายตาและคล้ายคลึงกับโบสถ์นักบุญฮริพซีแม ซึ่งตรงกันข้ามกับรูปทรงมุมฉากของมุมมองภายนอก

ในฤดูใบไม้ผลิ ค.ศ. 1962 มีการถอดรูปปั้นสตาลิน โดยมีทหารคนหนึ่งเสียชีวิตและหลายคนได้รับบาดเจ็บขณะถอน และใน ค.ศ. 1967 รูปปั้นมารดาอาร์เมเนียซึ่งออกแบบโดยอารา ฮารุตยุนยัน ได้รับการติดตั้งไว้ข้างบนนี้ 

ต้นแบบของ "มารดาอาร์เมเนีย" คือ เก็นยา มูราเดียน เด็กสาววัย 17 ปี อารา ฮารุตยุนยานพบเธอที่ร้านแห่งหนึ่งและชักชวนให้เธอโพสต์ท่าให้กับประติมากรรมชิ้นนี้

"มารดาอาร์มีเนีย"มีความสูง  ทำให้ความสูงรวมของอนุสาวรีย์คือ  รวมทั้งฐาน รูปปั้นนี้สร้างด้วยทองแดงตีขึ้นรูป ส่วนฐานพิพิธภัณฑ์ทำด้วยหินบะซอลต์

## ภาพ

File:20160603 005-Jerevan Mutter Armeniens-Armenien-006.jpg|alt=Mother Armenia|รูปร่างที่คมกริบของร่างที่ดูกล้าหาญ
File:20160603 006-Jerevan Militärmuseum-Armenien-002a.jpg|alt=Entrance to the military museum|ทางเข้าพิพิธภัณฑ์ทหารที่ฐาน ซึ่งมีรูปแบบตามประวัติศาสตร์ตรงประตูขั้นบันไดพร้อมลวดลายลวดลายวิจิตร
File:Yerevan, Mother Armenia Monument, S-75 Dvina, Victory Park, Armenia.jpg |alt=Mother Armenia statue|อนุเสาวรีย์มารดาอาร์มีเนีย
File:Մայր Հայաստան հուշարձան.jpg|alt=Aerial view|ภาพถ่ายทางอากาศ
File:Mother Armenia Kütahya Plate Benaki.jpg|มารดาอาร์มีเนียร่ำไห้ต่อการทำลายล้างเมืองโบราณ เซรามิก Kütahya


## ดูเพิ่ม
*คาร์ทวลิสเดดา
*มารดายูเครน

## อ้างอิง

## แหล่งข้อมูลอื่น
*Meeting 'Mother Armenia,' The Woman Behind Yerevan's Iconic Statue

หมวดหมู่:บุตลาธิษฐานของชาติ
หมวดหมู่:สิ่งก่อสร้างและโครงสร้างที่เยเรวาน
หมวดหมู่:อนุสาวรีย์และอนุสรณ์สถานในประเทศอาร์เมเนีย
หมวดหมู่:อนุสาวรีย์และอนุสรณ์สถานที่สร้างขึ้นในสหภาพโซเวียต
หมวดหมู่:สาธารณรัฐสังคมนิยมโซเวียตอาร์มีเนีย
หมวดหมู่:สถานที่ท่องเที่ยวในเยเรวาน
หมวดหมู่:รูปปั้นในประเทศอาร์มีเนีย
สโมสรฟุตบอลสมุย ยูไนเต็ด

**สโมสรฟุตบอลสมุย ยูไนเต็ด** เป็นสโมสรฟุตบอลอาชีพของไทยที่ตั้งอยู่บนเกาะสมุย จังหวัดสุราษฎร์ธานี ก่อตั้งเมื่อปี พ.ศ. 2567 โดยเป็นทีมชุดใหญ่ของ สมุย ยูไนเต็ด อะคาเดมี่ ซึ่งก่อตั้งครั้งแรกเมื่อปี พ.ศ. 2553 สโมสรแห่งนี้แข่งขันอยู่ในไทยลีก 3 ซึ่งเป็นลีกระดับที่ 3 ของระบบลีกฟุตบอลไทย

## ประวัติ
สโมสรฟุตบอลสมุย ยูไนเต็ด ก่อตั้งขึ้นในปี พ.ศ. 2567 โดยเป็นทีมชุดใหญ่ของสมุย ยูไนเต็ด อะคาเดมี่ ซึ่งได้ดำเนินการเป็นอะคาเดมี่ฟุตบอลเยาวชนมาตั้งแต่ปี พ.ศ. 2553 สโมสรได้เปิดตัวอย่างเป็นทางการในไทยแลนด์ เซมิโปรลีก ฤดูกาล 2567 ซึ่งเป็นระดับที่ 4 ของระบบลีกฟุตบอลไทย ในฤดูกาลเปิดตัว สมุย ยูไนเต็ด ได้ลงแข่งขันในโซนภาคตะวันตกและลงเล่นเกมเหย้าที่สนามกีฬาเฉลิมพระเกียรติ 80 พรรษา เทศบาลตำบลท่ายาง อำเภอท่ายาง จังหวัดเพชรบุรี พวกเขาจบอันดับที่ 6 ในรอบแบ่งกลุ่ม โดยมีสถิติชนะ 2 เสมอ 1 แพ้ 3 ยิงได้ 11 เสีย 11 ประตู

## ผลงานของสโมสรในแต่ละฤดูกาล

## ผู้เล่น
### ผู้เล่นชุดปัจจุบัน

## บุคลากร

## ผู้ฝึกสอน
*ตั้งแต่ พ.ศ. 2567 – ปัจจุบัน*

## เกียรติประวัติ
* **[[ไทยแลนด์ เซมิโปรลีก]]**
** รองชนะเลิศ ระดับประเทศ: 2568
** ชนะเลิศ โซนภาคใต้: 2568

## อ้างอิง

## แหล่งข้อมูลอื่น
* 


หมวดหมู่:สโมสรฟุตบอลในจังหวัดสุราษฎร์ธานี
ส
หมวดหมู่:ก่อตั้งในประเทศไทยในปี พ.ศ. 2567
หมวดหมู่:อำเภอเกาะสมุย
ปกฉัตร สุศิวะ

**ปกฉัตร สุศิวะ** หรือ **ปกฉัตร บางไผ่** (สกุลเดิม: '''โรจนกุล'''; เกิด 1 เมษายน พ.ศ. 2500–; ชื่อเล่น **ต้อง**) อดีตนักแสดงหญิงชาวไทย ผู้ร่วมก่อตั้ง ผู้อำนวยการ และบรรณาธิการหนังสือพิมพ์อินไซด์ทีวี หนังสือพิมพ์โทรทัศน์ 4 สีฉบับแรกของประเทศไทย

## ประวัติ
**ปกฉัตร สุศิวะ** มีชื่อเดิมว่า **ปกฉัตร โรจนกุล** มีชื่อเล่นว่า **ต้อง** เกิดเมื่อวันที่ 1 เมษายน พ.ศ. 2500 ย่านบางแค กรุงเทพมหานคร เริ่มเข้ารับการศึกษาชั้นอนุบาลครั้งแรกที่โรงเรียนอนุบาลประสิทธิ์ศิลป์ เข้าศึกต่อระดับชั้นประถมศึกษาที่โรงเรียนภาษาอนุสรณ์บางแคจนกระทั่งสอบเข้าโรงเรียนสตรีวิทยา สายวิทยาศาสตร์ จนจบ มศ.5 แล้วต่อระดับอุดมศึกษาคณะนิเทศศาสตร์ จุฬาลงกรณ์มหาวิทยาลัย (รุ่น 11)

ปกฉัตร สุศิวะเริ่มเข้าวงการบันเทิงครั้งแรกเมื่อ พ.ศ. 2522 รับบท *แก้ว* แสดงเป็นพี่สาวคนโตในละครเรื่อง *[[38 ซอย 2]]* เป็นผลงานเรื่องแรกและแสดงเรื่อง *[[บาปบริสุทธิ์]]* เป็นละครของกันตนา ผลงานมีชื่อเสียงปรากฏในหนังสือพิมพ์เดลิไทม์ในสมัยนั้น

เมื่อ พ.ศ. 2529 ร่วมก่อตั้งหนังสือพิมพ์อินไซด์ทีวี (Inside TV) กับธเรศวร์ สุศิวะ (เจ้าของนามปากกา ไพลิน สีน้ำเงิน) คู่สามี เป็นหนังสือพิมพ์ข่าวบันเทิงรายสัปดาห์พิมพ์ 4 สี ฉบับแรกของประเทศไทย ตีพิมพ์ฉบับแรกเมื่อวันที่ 21 กุมภาพันธ์ พ.ศ. 2529 และยังร่วมกับรางวัลโทรทัศน์ทองคำของชมรมส่งเสริมโทรทัศน์จัดรางวัลสำหรับผลงานทางโทรทัศน์จนกระทั่งหลังจากที่ธเรศวร์ สุศิวะถึงแก่กรรมได้เพียง 2 ปี หนังสือพิมพ์ อินไซด์ทีวีจึงปิดตัวลงด้วยปัจจัยหลายประการเมื่อ พ.ศ. 2535 ซึ่งตรงกับช่วงการตีพิมพ์ฉบับปีที่ 7 หรือราว 350 ฉบับ

### ชีวิตส่วนตัว

ปกฉัตร สุศิวะสมรสกับธเรศวร์ สุศิวะ หรือไพลิน สีน้ำเงิน มีบุตรธิดา 2 คน คือ ฉัตรแก้ว สุศิวะ (แก้ว) และฉัตรขวัญ สุศิวะ

## ผลงาน
### ละครโทรทัศน์

## การทำงาน
* พ.ศ. 2522–23 นักแสดง
* เจ้าหน้าที่ฝ่ายรายการทีวีช่อง 3
* พ.ศ. 2529–35 ผู้ร่วมก่อตั้ง ผู้อำนวยการ บรรณาธิการอำนวยการและผู้พิมพ์โฆษณาหนังสือพิมพ์อินไซด์ทีวี (Inside TV)
* ผู้จัดการฝ่ายประชาสัมพันธ์ บริษัท เจ เอส แอล โกลบอล มีเดีย จำกัด (JSL)
* ผู้อำนวยการฝ่ายประชาสัมพันธ์ โครงการพลังคนสร้างสรรค์โลก รวมพลังตามรอยพ่อของแผ่นดิน
* กรรมการ บริษัท มายด์เอ็นแม็ทเทอร์ส จำกัด

## อ้างอิง
; เชิงอรรถ

หมวดหมู่:นักแสดงหญิงชาวไทย
หมวดหมู่:บุคคลที่เกิดในปี พ.ศ. 2500
หมวดหมู่:บุคคลจากโรงเรียนสตรีวิทยา
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:บุคคลจากเขตบางแค
หมวดหมู่:นักแสดงหญิงจากกรุงเทพมหานคร
หมวดหมู่:นักแสดงหญิงชาวไทยในศตวรรษที่ 20
หมวดหมู่:สกุลโรจนกุล
ธิติสรรค์ อุทธนผล

พันตำรวจเอก **ธิติสรรค์ อุทธนะผล** (29 มิถุนายน พ.ศ. 2525 – 7 มีนาคม พ.ศ. 2568) หรือที่รู้จักในชื่อ **ผู้กำกับโจ้** หรือ **โจ้ถุงดำ** เป็นอดีตเจ้าหน้าที่ตำรวจไทยที่ทรมานผู้ต้องสงสัยจนเสียชีวิตในเดือนสิงหาคม พ.ศ. 2564 ก่อนหน้านี้เขาเคยดำรงตำแหน่งผู้กำกับการสถานีตำรวจภูธรเมืองนครสวรรค์ จนกระทั่งถูกให้ออกจากราชการ

## การศึกษา
* โรงเรียนเตรียมทหาร รุ่นที่ 41
* โรงเรียนนายร้อยตำรวจ รุ่นที่ 57

## คดีฆาตกรรมจิระพงศ์ ธนะพัฒน์

วันที่ 5 สิงหาคม พ.ศ. 2564 พันตำรวจเอกธิติสรรค์พร้อมด้วยผู้ใต้บังคับบัญชาอีก 5 คน ได้ใช้ถุงพลาสติกสีดำคลุมศีรษะทำร้ายนายจิระพงศ์ ธนะพัฒน์ ซึ่งเป็นชายต้องสงสัยคดียาเสพติดจนเสียชีวิต

เมื่อวันที่ 21 สิงหาคม พ.ศ. 2564 พันตำรวจเอกธิติสรรค์ถูกพลตำรวจเอกสุวัฒน์ แจ้งยอดสุข ผู้บัญชาการตำรวจแห่งชาติในขณะนั้นให้ออกจากราชการ วันที่ 26 สิงหาคม เขาถูกจับกุม

เมื่อวันที่ 8 มิถุนายน พ.ศ. 2565 พันตำรวจเอกธิติสรรค์ถูกตัดสินว่ามีความผิดฐานฆาตกรรมโดยการทรมานและถูกตัดสินประหารชีวิต แต่ลดโทษเหลือจำคุกตลอดชีวิต

## เสียชีวิต
เมื่อวันที่ 7 มีนาคม พ.ศ. 2568 พันตำรวจเอกธิติสรรค์ถูกพบว่าแขวนคอในห้องขังที่เรือนจำกลางคลองเปรม กำลังดำเนินการชันสูตรพลิกศพเพื่อหาสาเหตุการเสียชีวิต

วันที่ 18 เมษายน พ.ศ. 2568 กรมคุ้มครองสิทธิและเสรีภาพ กระทรวงยุติธรรมได้ออกแถลงการณ์คณะอนุกรรมการกลั่นกรองข้อเท็จจริงในกรณีการเสียชีวิต หลังจากได้รับรายงานผลการชันสูตรศพจากโรงพยาบาลจุฬาลงกรณ์ และสถาบันนิติวิทยาศาสตร์ โดยสรุปว่าสาเหตุการเสียชีวิตเกิดการขาดอากาศหายใจจากการฆ่าตัวตายด้วยการแขวนคอ และจากการตรวจสอบเนื้อเยื่อใต้รอยกดรัดและกล้ามเนื้อบริเวณลำคอไม่พบรอยช้ำ แสดงว่าแรงที่ใช้รัดไม่มาก ซึ่งสอดคล้องกับการผูกคอในท่านั่ง ประกอบกับลักษณะรอยกดรัดที่มีลักษณะเฉียงขึ้น และไม่พบร่องรอยการต่อสู้ ซึ่งสอดคล้องกับการฆ่าตัวตายด้วยการแขวนคอ ไม่ได้มาจากการฆาตกรรม

## อ้างอิง

หมวดหมู่:บุคคลที่เสียชีวิตในปี พ.ศ. 2568
หมวดหมู่:อาชญากรชาวไทย
หมวดหมู่:ตำรวจชาวไทย
หมวดหมู่:เสียชีวิตจากการแขวนคอ
หมวดหมู่:นักโทษที่ต้องคำพิพากษาให้จำคุกตลอดชีวิตโดยประเทศไทย
ไคย

**ไคย** () เป็นกลุ่มดนตรีและตลกสัญชาติฟินแลนด์ ที่ก่อตั้งขึ้นในเวอรุ ออสโตรบอทเนีย สมาชิกประกอบด้วยเควิน โฮล์มสเตริม อักเซล อุห์มันน์ และยาค็อพ นอร์กูร์ด ซึ่งอักษรย่อของชื่อของพวกเขาเป็นที่มาของชื่อวง ทั้งสามเป็นส่วนหนึ่งของกลุ่มคนฟินแลนด์ที่ใช้ภาษาสวีเดน โดยใช้ภาษาถิ่นเวอรุ

ดนตรีของไคยครอบคลุมหลายแนวเพลง เช่นป๊อป (เคป๊อป และลาติน) ร็อก แร็ป อุปรากร ดิสโก้ และชลาเกอร์ ซึ่งมักผสมผสานอารมณ์ขันและเสียดสี กลุ่มนี้ยังมีตัวตนเสียดสีในแนวเพลงร็อกอะบิลลี ในชื่อ *เวอร์ยีนส์* ซึ่งล้อเลียนวัฒนธรรมแร็กแกร์

พวกเขาจะเป็นตัวแทนของสวีเดนในการประกวดเพลงยูโรวิชันปี 2025 ด้วยเพลง "บาราบาดาบาสตู"

## อ้างอิง

## แหล่งข้อมูลอื่น

* 

หมวดหมู่:กลุ่มดนตรีสัญชาติฟินแลนด์
หมวดหมู่:ประเทศสวีเดนในการประกวดเพลงยูโรวิชัน
หมวดหมู่:ผู้เข้าประกวดการประกวดเพลงยูโรวิชันปี 2025
มารดาอาร์มีเนีย (กยูมรี)

รูปปั้นอนุสรณ์**มารดาอาร์มีเนีย** () เป็นบุคลาธิษฐานเพศหญิงของประเทศอาร์มีเนีย ตั้งอยู่ที่นครกยูมรี มีลักษณะคล้ายกับอนุสรณ์สถานของมารดาอาร์มีเนียในเมืองหลวงเยเรวาน สร้างขึ้นเมื่อ ค.ศ. 1975 บนเนินเขาทางทิศตะวันตกของนครกยูมรี สร้างขึ้นโดยประติมากรอารา ซาร์กเซียน, กัสปาร์ กัสปาร์ยัน และเยเรม วาร์ตันยัน ส่วนสถาปนิกคือราฟิก เยโฆยัน

## ภาพ

2024 03 Парк Победы, Гюмри.jpg
2024 07 Мать-Армения, Гюмри.jpg
2024 09 Мать-Армения, Гюмри.jpg
2024 04 Мать-Армения, Гюмри.jpg
Gyumri - Mother Armenia.jpg|สวนชัยชนะ
2024 1 Мать-Армения, Гюмри 2.gif 


## อ้างอิง

หมวดหมู่:อนุสาวรีย์และอนุสรณ์สถานในประเทศอาร์เมเนีย
หมวดหมู่:อนุสาวรีย์และอนุสรณ์สถานที่สร้างขึ้นในสหภาพโซเวียต
หมวดหมู่:สาธารณรัฐสังคมนิยมโซเวียตอาร์มีเนีย
หมวดหมู่:สถานที่ท่องเที่ยวในกยูมรี
หมวดหมู่:รูปปั้นในประเทศอาร์มีเนีย
วอตเดอะเฮลล์จัสต์แฮปเพนด์

**"วอตเดอะเฮลล์จัสต์แฮปเพนด์"** () เป็นเพลงโดยริเมมเบอร์มันเดย์ วงดนตรีคันทรีป็อปสัญชาติอังกฤษ ซึ่งประพันธ์ขึ้นโดยสมาชิกวง ชาร์ล็อตต์ สตีล, ฮอลลี-แอนน์ ฮัลล์, และลอเรน เบิร์น ร่วมกับจูลี อาการ์ด, เคส คามารา, แซม เบรนแนน, โทมัส สเตนการ์ด, และทอม ฮอลลิงส์เพลงนี้วางจำหน่ายเมื่อวันที่ 7 มีนาคม ค.ศ. 2025 และจะเป็นตัวแทนของสหราชอาณาจักรในการประกวดเพลงยูโรวิชันปี 2025

ริเมมเบอร์มันเดย์เป็นวงดนตรีหญิงล้วนวงแรกที่เป็นตัวแทนของสหราชอาณาจักรนับตั้งแต่ปี 1999 ภายหลังพรีเชียสด้วยเพลง "เซย์อิทอะเกน"

## การพัฒนาและแนวเพลง
"วอตเดอะเฮลล์จัสต์แฮปเพนด์" ได้ประพันธ์ขึ้นโดยริเมมเบอร์มันเดย์ร่วมกับจูลี อาการ์ด เคส คามารา แซม เบรนแนน โทมัส สเตนการ์ด และคู่ดูโอแซม เบรนแนนและทอม ฮอลลิงส์ วงริเมมเบอร์มันเดย์ได้อธิบายถึงเพลงนี้ว่าเป็นความรู้สึกที่พวกเรากำลังรู้สึกอยู่ตอนนี้เลย มันเหมือนจริงมากๆ มิตรภาพของเรามีมาอย่างยาวนาน และเราไม่เคยจินตนาการมาก่อนเลยว่าเราจะได้ทำอะไรแบบนี้ นอกจากนั้น มาร์ค ซาเวจ นักเขียนจากบีบีซี ได้บรรยายเพลงนี้ไว้ว่า เพลงนี้เหมือนแอ็บบาและแซม ไรเดอร์ได้ร่วมทีมกับนักแสดงของ *[[ซิกซ์เดอะมิวสิคัล]]* แล้วเมาจนขาดสติ และพยายามร้องเพลง *[[โบฮีเมียนแรปโซดี]]* ขึ้นมาใหม่จากความจำ

## การประกวดเพลงยูโรวิชันปี 2025

### การคัดเลือกภายใน
บรรษัทแพร่ภาพกระจายเสียงอังกฤษ (บีบีซี) สถานีโทรทัศน์แห่งชาติที่เข้าร่วม ได้ประกาศความตั้งใจที่จะเข้าร่วมการประกวดเพลงยูโรวิชันปี 2025 ในวันที่ 16 ตุลาคม ค.ศ. 2024 โดยจะคัดเลือกตัวแทนประเทศภายในองค์กรเอง ซึ่งนำโดยแอนดรูว์ คาร์ทเมลล์ หัวหน้าคณะผู้แทนของประเทศ และเดวิด เมย์ อดีตผู้จัดการของแซม ไรเดอร์ ซึ่งได้รับรางวัลรองชนะเลิศอันดับที่หนึ่งในการประกวดปี 2022

เมื่อวันที่ 29 มกราคม ค.ศ. 2025 ในระหว่างรายการ *เดอะสกอตมิลส์เบรกฟาสต์โชว์* ทางบีบีซีเรดิโอทู สก็อตต์ มิลส์ได้ยืนยันว่าการคัดเลือกตัวแทนประเทศแล้ว และกำลังดำเนินการงานนำเสนอขั้นสุดท้าย เมื่อวันที่ 7 กุมภาพันธ์ ค.ศ. 2025 นาตาลี โอเลอรีและวิกกี ฮอว์คส์เวิร์ธ ผู้ดำเนินรายการบีบีซีเรดิโอวันกล่าวว่าริเมมเบอร์มันเดย์ได้รับเลือกให้เป็นตัวแทนของสหราชอาณาจักรในการประกวดปี 2025 ซึ่งไม่ได้รับการยืนยันจากบีบีซี ในวันที่ 7 มีนาคม ค.ศ.2025 ในรายการ *เดอะสกอตมิลส์เบรกฟาสต์โชว์* บีบีซีได้รับการยืนยันอย่างเป็นทางการว่าริเมมเบอร์มันเดย์จะเป็นตัวแทนของอังกฤษด้วยเพลง "วอตเดอะเฮลล์จัสต์แฮปเพนด์"

### ในยูโรวิชัน
การประกวดเพลงยูโรวิชันปี 2025 จะจัดขึ้นที่ซังคท์ยาค็อพซ์ฮัลเลอในบาเซิล ประเทศสวิตเซอร์แลนด์ และจะประกอบด้วยรอบรองชนะเลิศสองรอบในวันที่ 13 และ 15 พฤษภาคมตามลำดับ และรอบชิงชนะเลิศในวันที่ 17 พฤษภาคม ค.ศ. 2025 ในฐานะสมาชิกกลุ่มประเทศ "บิ๊กไฟว์" สหราชอาณาจักรจะผ่านเข้ารอบชิงชนะเลิศโดยอัตโนมัติ แต่จะต้องลงคะแนนเสียงและออกอากาศรอบรองชนะเลิศทั้งสองรอบ และทำการแสดงในรอบรองชนะเลิศใด ๆ หนึ่ง ๆ ด้วย โดยจากการจับฉลากการจัดสรรที่จัดขึ้นเมื่อวันที่ 28 มกราคม ค.ศ. 2025 สหราชอาณาจักรจะทำการแสดงในรอบรองชนะเลิศที่สอง

## ชาร์ต

## ประวัติการเผยแพร่

## อ้างอิง

หมวดหมู่:เพลงจากสหราชอาณาจักร
หมวดหมู่:เพลงในปี พ.ศ. 2568
หมวดหมู่:สหราชอาณาจักรในการประกวดเพลงยูโรวิชัน
หมวดหมู่:เพลงที่ร่วมการประกวดเพลงยูโรวิชัน
ไวบ์ (วงดนตรี)

**ไวบ์** () เป็นศิลปินอิเล็กทรอนิกส์คู่ดูโอสัญชาติไอซ์แลนด์ สมาชิกประกอบด้วยสองพี่น้อง **ฮาล์ฟดัน เฮลกี แมทเธียสสัน** และ **แมทเธียส เดวิด แมทเธียสสัน** พวกเขาจะเป็นตัวแทนของในการประกวดเพลงยูโรวิชันปี 2025 ด้วยเพลง "โรว์วา"

## ประวัติ

ไวบ์เปิดตัวในวงการเพลงด้วยอัลบั้มสตูดิโอ *Væb tékk* ซึ่งออกจำหน่ายในเดือนกันยายน ค.ศ. 2022 และตามมาด้วยซิงเกิล "Aron Can (Borðar kál)" ซึ่งทำขึ้นเพื่อยกย่องอาโรน แคน และ "Þetta kallar á drykk" พวกเขาประสบความสำเร็จในเชิงพาณิชย์เป็นครั้งแรกด้วยผลงานรีมิกซ์ของ Ofboðslega frægur (2023) ซึ่งเป็นผลงานร่วมกับ โดยเปิดตัวในอันดับ 20 อันดับแรกของชาร์ต Tónlistinn เพลง "Tölur tala" ยังเข้าสู่ชาร์ตเพลงฮิตระดับประเทศ โดยอยู่อันดับที่ 21

ในเดือนกุมภาพันธ์ ค.ศ. 2024 ไวบ์ได้เข้าร่วมเซิงวาเคปป์นิน การประกวดเพลงระดับชาติซึ่งใช้คัดเลือกเพลงจากไอซ์แลนด์สำหรับการประกวดเพลงยูโรวิชันปี 2024 ด้วยเพลง "Bíómynd" พวกเขาเข้ารองชิงชนะเลิศ และได้รับอันดับที่สี่ของการประกวดนั้น อย่างไรก็ตาม "Bíómynd" กลับเป็นเพลงที่ได้รับความนิยมมากที่สุดในกลุ่มผู้เข้าแข่งขัน ส่งผลให้เป็นเพลงแรกและเพลงเดียวของไวบ์ที่เข้าสู่ท็อป 10 ของประเทศไอซ์แลนด์

ในปีถัดมาไวบ์ได้เข้าร่วมการแข่งขันเซิงวาเคปป์นินอีกครั้ง โดยแข่งขันด้วยเพลง "Róa" พวกเขาสามารถผ่านเข้ารอบรองชนะเลิศและเข้าถึงรอบชิงชนะเลิศได้ ซึ่ง "โรว์วา" ได้ชนะการประกวด ไวบ์จึงได้รับสิทธิ์เป็นตัวแทนของไอซ์แลนด์ในการประกวดเพลงยูโรวิชันปี 2025 นอกจากนี้ เพลงนี้ยังถือเป็นตำแหน่งที่ดีที่สุดใน Tónlistinn โดยไต่ขึ้นมาอยู่อันดับที่หนึ่ง

## อ้างอิง

หมวดหมู่:กลุ่มดนตรีสัญชาติไอซ์แลนด์
หมวดหมู่:ประเทศไอซ์แลนด์ในการประกวดเพลงยูโรวิชัน
หมวดหมู่:ผู้เข้าประกวดการประกวดเพลงยูโรวิชันปี 2025
ฟู่ เสฺวียน

**ฟู่ เสฺวียน** (; ค.ศ. 217–278) ชื่อรอง **ซิวอี้** () สมัญญานาม **กาง**  () เป็นนักประวัติศาสตร์ กวี และขุนนางของรัฐวุยก๊กในยุคสามก๊กของจีน และภายหลังเป็นขุนนางของราชวงศ์จิ้น เป็นหนึ่งในนักประพันธ์กวีนิพนธ์*[[ฟู่]]* (賦) ที่มีผลงานมากที่สุดในช่วงเวลานั้น ฟู่ เสฺวียนเป็นหลานปู่ของฟู่ เซี่ย () เป็นบุตรชายของโปหั้น ( *ฟู่ ก้าน*) และเป็นบิดาของฟู่ เสียน ()

## ดูเพิ่ม
* รายชื่อบุคคลในยุคสามก๊ก
* กวีนิพนธ์

## หมายเหตุ

## อ้างอิง

## บรรณานุกรม
* Chen Shou (280s or 290s). *[[Records of the Three Kingdoms]]*. Pei Songzhi, annotation, 429. Hong Kong: Zhonghua Publishing, 1971. 5 vols. Cited as *Sanguozhi*.
*  Cited as *Jin shu*.
* 
* 
*  

หมวดหมู่:นักประวัติศาสตร์ของวุยก๊ก
หมวดหมู่:ขุนนางของวุยก๊ก
หมวดหมู่:ข้าราชการในยุคราชวงศ์จิ้น
หมวดหมู่:นักปรัชญาในยุคสามก๊ก
หมวดหมู่:กวีของวุยก๊ก
ตำนานราชินีวอนกยอง

**ตำนานราชินีวอนกยอง** () เป็น ละครโทรทัศน์เกาหลีใต้ ปี 2025 นำแสดงโดยชา จู-ย็อง ในบทนำ ร่วมด้วยอี ฮย็อน-อุก, อี อี-ดัม และอี ซี-อา ออกอากาศทางช่องทีวิงตั้งแต่วันที่ 6 มกราคม ถึง 11 กุมภาพันธ์ ค.ศ. 2025 ทุกวันจันทร์และอังคาร เวลา 14:00 น. (เวลามาตรฐานเกาหลี) และออกอากาศทางช่องทีวีเอ็นทุกวันจันทร์และอังคาร เวลา 20:50 น. (เวลามาตรฐานเกาหลี)

หมวดหมู่:ละครโทรทัศน์ช่องทีวีเอ็น
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในปี พ.ศ. 2568
หมวดหมู่:ละครโทรทัศน์แนวประวัติศาสตร์เกาหลีใต้
หมวดหมู่:ละครโทรทัศน์โดยสตูดิโอดรากอน
หมวดหมู่:ละครโทรทัศน์เกาหลีใต้ในคริสต์ทศวรรษ 2020

## นักแสดง

### นักแสดงหลัก

* ชา จู-ย็อง รับบทเป็น พระราชินีว็อนกย็อง

: หญิงสาวผู้ใฝ่ฝันถึงโลกใหม่ เธอคือบุตรสาวของมินเจจากตระกูลมินแห่งยอฮึง

* อี ฮย็อน-อุก รับบทเป็น อี พัง-ว็อน

: พระสวามีของพระราชินีว็อนกย็องและกษัตริย์องค์ที่สามของโชซ็อน

* อี อี-ดัม รับบทเป็น แชรย็อง

: นางกำนัลของพระราชินีที่กลายมาเป็นสนมของกษัตริย์

* อี ซี-อา รับบทเป็น ย็องซิล

: นางสนมที่กำลังตั้งพระครรภ์พระบุตรของกษัตริย์

## อ้างอิง
พระนามของพระเป็นเจ้าในศาสนายูดาห์

ศาสนายูดาห์มีพระนามที่ใช้เรียกพระเป็นเจ้าหลายพระนามที่แตกต่างกัน ซึ่งล้วนถือเป็นพระนามศักดิ์สิทธิ์ ได้แก่  (),  (*อาโดนาย* ),  (*[[เอล (เทพ)|เอล]]* ),  ( ),   (*[[เอล ชัดดาย|ชัดดาย]]* ) และ  ( ) บางคนยังรวม "เราเป็นผู้ซึ่งเราเป็น" ไว้ด้วย ผู้มีอำนาจในยุคต้นถือว่าพระนามในภาษาฮีบรูอื่น ๆ เป็นเพียงพระฉายาหรือคำบรรยายพระลักษณะของพระเป็นเจ้า และเขียนว่าพระนามเหล่านี้รวมถึงพระนามในภาษาอื่นสามารถเขียนและลบได้อย่างอิสระ คนในยุคปัจจุบันบางคนแนะนำให้ใช้ความระมัดระวังเป็นพิเศษในกรณีเหล่านี้ และชาวยิวทรรศนะดั้งเดิมหลายคนใช้การเขียนว่า "G-d" แทนที่คำว่า "God" ในภาษาอังกฤษ หรือพูดว่า Ṭēt-Vav (, &nbsp;'9-6') แทนคำว่า Yōd-Hē (, '10-5', แต่ก็อาจหมายถึง 'ยาห์') สำหรับเลขฮีบรูสิบห้า หรือ Ṭēt-Zayin (, '9-7') แทนที่ Yōd-Vav (, '10-6') สำหรับเลขสิบหก

## ดูเพิ่ม
* พระนามของพระเป็นเจ้าในศาสนาอิสลาม
* ข้อห้ามเรื่องการระบุชื่อ (หลักข้อห้ามที่คล้ายคลึงกันในประเทศจีน)
* บัญญัติ 10 ประการ

## หมายเหตุ

## อ้างอิง

## บรรณานุกรม
* .
* .
* .
* .
* .
* .
* .
*

## แหล่งข้อมูลอื่น
* God's names in Jewish thought and in the light of Kabbalah
* The Name of God as Revealed in Exodus 3:14—an explanation of its meaning.
* Bibliography on Divine Names in the Dead Sea Scrolls
* Jewish Encyclopedia: Names of God
* "Ehyeh Asher Ehyeh" – Song and Video of Ancient Yemenite Prayer From the Diwan
* 


หมวดหมู่:คำและวลีในคัมภีร์ฮีบรู
ศีลเจิมคนไข้

**ศีลเจิมคนไข้** () เป็นรูปแบบหนึ่งของการเจิมหรือการชโลมทางศาสนาเพื่อประโยชน์ของผู้ป่วย ปฏิบัติกันในหลายคริสตจักรและหลายนิกายในศาสนาคริสต์ 

การเจิมคนไข้เป็นประเพณีปฏิบัติในหลายอารยธรรม รวมถึงในชุมชนชาวกรีกโบราณและชาวยิว การใช้น้ำมันเพื่อจุดประสงค์ในการรักษาถูกกล่าวถึงในงานเขียนของฮิปโปกราแตส

ศีลเจิมคนไข้ควรแยกให้แตกต่างจากการเจิมทางศาสนาอื่น ๆ ที่สัมพันธ์กับศีลศักดิ์สิทธิ์อื่น ๆ โดยเฉพาะศีลล้างบาป ศีลกำลัง และศีลอนุกรม รวมถึงพิธีราชาภิเษกของเจ้าแผ่นดินด้วย

## อ้างอิง

## แหล่งข้อมูลอื่น
* Church Fathers on the Anointing of the Sick

**ตะวันตก**
* The Anointing of the Sick
* Sacrament of the Anointing of the Sick
* "Extreme Unction" in Catholic Encyclopedia (1913)
* Apostolic Constitution "Sacram unctionem infirmorum"

**ตะวันออก**
* Holy Anointing of the Sick article from the Moscow Patriarchate
* Unction of the Sick article from the Sydney, Australia diocese of the Russian Orthodox Church Outside of Russia
* The Mystery of Unction Russian Orthodox Cathedral of St. John the Baptist, Washington, DC
* Coptic Unction on Holy Saturday (Photo)

หมวดหมู่:คำศัพท์ศาสนาคริสต์
หมวดหมู่:คำและวลีในพันธสัญญาใหม่
วรรณกรรมวิวรณ์

**วรรณกรรมวิวรณ์** () เป็นประเภทของงานเขียนเชิงพยากรณ์หรือเชิงเผยพระวจนะ ที่พัฒนาขึ้นในวัฒนธรรมของศาสนายูดาห์ช่วงหลังการตกเป็นเชลย และเป็นที่นิยมในหมู่คริสต์ศาสนิกชนยุคแรกในกลุ่มลัทธิสหัสวรรษ คำว่า *[[apocalypse]]* () เป็นคำในภาษากรีกที่มีความหมายว่า "วิวรณ์" หรือ "การเปิดเผยหรือสำแดงถึงสิ่งที่ไม่เคยรู้จักมาก่อนและไม่สามารถรู้ได้นอกเหนือจากการเปิดเผยนั้น ๆ"

วรรณกรรมวิวรณ์ในฐานะประเภทของงานเขียนให้รายละเอียดเกี่ยวกับนิมิตของผู้เขียนเกี่ยวกับเวลาสิ้นสุด/การสิ้นยุคซึ่งเปิดเผยโดยทูตสวรรค์หรือผู้ส่งสารจากสวรรค์ตนอื่น ๆ วรรณกรรมวิวรณ์ของศาสนายูดาห์และศาสนาคริสต์ปรากฏในช่วงเวลาครอบคลุมหลายศตวรรษตั้งแต่ช่วงการตกเป็นเชลยในบาบิโลนจนถึงช่วงปลายยุคกลาง

## ดูเพิ่ม
* บันเทิงคดีพยากรณ์และหลังพยากรณ์
* รักนาร็อก

## อ้างอิง

## บรรณานุกรม
* 
* Charlesworth, James H. ed., *The Old Testament Pseudepigrapha*, Vol. 1: *Apocalyptic Literature and Testaments*, Gsrden City, New York: Doubleday & Co., 1983.
* Collins, John Joseph *The Apocalyptic Imagination: An Introduction to Jewish Apocalyptic Literature*,  (The Biblical Resource Series), Grand Rapids: Eerdman, 1998 (second edition).
* Coogan, Michael *A Brief Introduction to the Old Testament*, Oxford: Oxford University Press 2009.
* Cook, David, *Contemporary Muslim Apocalyptic Literature* (Religion and Politics), Syracure, NY: Syracuse University Press, 2005. 
* Cook, Stephen L., *The Apocalyptic Literature: Interpreting Biblical Texts*, Nashville: Abingdon Press, 2003.
* Frye, Northrop, 1957. *Anatomy of Criticism: Four Essays*, Princeton, Princeton University Press, 1957.
* Goswiller, Richard, *Revelation*, Pacific Study Series, Melbourne, 1987.
* Reddish, Mitchell G. *Apocalyptic Literature: A Reader*, Peabody, Massachusetts: Hendrickson Publishers, 1998.

## แหล่งข้อมูลอื่น
*  (Thorough historical introduction).
* (A coincise introduction to the Apocalypse of John)
* 
*  (sourced in 


หมวดหมู่:คัมภีร์นอกสารบบ
หมวดหมู่:ประเภทของวรรณกรรมศาสนาคริสต์
หมวดหมู่:ประเภทวรรณกรรม
หมวดหมู่:วรรณกรรมด้านศาสนา
อัษฎาวุธ ช้างทอง

**อัษฎาวุธ ช้างทอง** ชื่อเล่น **ริว** (เกิด 29 มกราคม พ.ศ. 2544) เป็นนักฟุตบอลชาวไทย ตำแหน่งกองหลัง ปัจจุบันเล่นให้กับสโมสรอยุธยา ยูไนเต็ดในไทยลีก โดยเคยเป็นนักฟุตบอลเยาวชนของสโมสรฟุตบอลทรูแบงค็อก ยูไนเต็ด ผ่านการลงเล่นให้กับโบลาเวน สมุทรปราการ และนครปฐม ยูไนเต็ด

## ประวัติ
อัษฎาวุธ ช้างทอง เกิดวันที่ 29 มกราคม พ.ศ. 2544 เข้าสู่ศูนย์ฝึกฟุตบอลระดับเยาวชนรุ่นอายุไม่เกิน 17 ปี ของสโมสรฟุตบอลทรูแบงค็อก ยูไนเต็ด ตั้งแต่ยังศึกษาอยู่ในชั้นมัธยมศึกษาปีที่ 4 ที่โรงเรียนโยธินบูรณะ และมีโอกาสได้ไปร่วมฝึกซ้อมกับเอฟซี โตเกียว ประเทศญี่ปุ่น จากนั้นเขาได้ย้ายมาเรียนต่อที่โรงเรียนกรุงเทพคริสเตียนวิทยาลัย ในชั้นมัธยมศึกษาปีที่ 6 และได้เป็นนักฟุตบอลของโรงเรียนลงแข่งขันในรายการฟุตบอลจตุรมิตรสามัคคี ครั้งที่ 29 

หลังจากจบชั้นมัธยมศึกษาตอนปลาย เขาได้เลื่อนขึ้นไปเล่นให้กับทีมเยาวชนรุ่นอายุไม่เกิน 21 ปีของสโมสรทรูแบงค็อก ยูไนเต็ด พร้อมกับเข้าศึกษาต่อที่คณะสหเวชศาสตร์ มหาวิทยาลัยธรรมศาสตร์ จนจบปริญญาตรี ต่อมาในเดือน มกราคม 2565 เขาได้เลื่อนขึ้นสู่ทีมชุดใหญ่ของสโมสรในช่วงเลกที่ 2 ของฤดูกาล 2564–65

## สถิติการลงเล่นระดับสโมสร
*สถิติระดับสโมสร ณ วันที่ 15 มีนาคม 2569

## อ้างอิง

หมวดหมู่:นักฟุตบอลชายชาวไทย
หมวดหมู่:ผู้เล่นสโมสรฟุตบอลนครปฐม ยูไนเต็ด
หมวดหมู่:ผู้เล่นสโมสรฟุตบอลอยุธยา ยูไนเต็ด
หมวดหมู่:ผู้เล่นในไทยลีก
หมวดหมู่:ผู้เล่นในไทยลีก 2
คูโรเบะ

**คูโรเบะ** () เป็นนครที่ตั้งอยู่ทางตะวันออกของจังหวัดโทยามะ ในภูมิภาคชูบุของประเทศญี่ปุ่น มีขนาดพื้นที่ทั้งหมด  มีจำนวนประชากร ณ วันที่ 1 มีนาคม ค.ศ. 2025 ประมาณ 37,859 คน และมีความหนาแน่นของประชากร 88.8 คนต่อตารางกิโลเมตร

## ภูมิศาสตร์
thumb|left|ภาพถ่ายทางอากาศของพื้นที่บริเวณใจกลางเมืองคูโรเบะ (ย่านมิกกาอิจิ) ถ่ายเมื่อวันที่ 8 ตุลาคม ค.ศ. 2014

นครคูโรเบะตั้งอยู่ทางตะวันออกเฉียงเหนือของจังหวัดโทยามะ มีลักษณะภูมิประเทศตั้งแต่ที่ความสูงที่ระดับน้ำทะเลบริเวณอ่าวโทยามะ ไปจนถึง 3,000 เมตรบริเวณเทือกเขาแอลป์ตอนเหนือที่ติดกับจังหวัดนางาโนะ นครคูโรเบะมีแม่น้ำคูโรเบะไหลผ่านเมือง

นครคูโรเบะมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน *Cfa*) มีลักษณะเด่นคือฤดูร้อนที่ไม่ร้อนจัด และฤดูหนาวที่หนาวเย็นและมีหิมะตกหนัก อุณหภูมิเฉลี่ยทั้งปีในคูโรเบะอยู่ที่ 13.7&nbsp;°C ปริมาณน้ำฝนเฉลี่ยทั้งปีอยู่ที่ 2,277&nbsp;มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 26.2&nbsp;°C และต่ำสุดในเดือนมกราคมอยู่ที่ประมาณ 2.6&nbsp;°C

### เทศบาลข้างเคียง

* จังหวัดนางาโนะ
** นครโอมาจิ
** หมู่บ้านฮากูบะ
* จังหวัดโทยามะ
** นครอูโอซุ
** เมืองคามิอิจิ
** เมืองทาเตยามะ
** เมืองนีวเซ็ง
** เมืองอาซาฮิ

## สถิติประชากร
ตามข้อมูลสำมะโนประชากรของญี่ปุ่น จำนวนประชากรของนครคูโรเบะค่อนข้างคงที่ในช่วง 50 ปีที่ผ่านมา

## ประวัติศาสตร์
พื้นที่แห่งนี้เป็นที่ตั้งของศาลเจ้าชินโตไอโมโตฮิเมชะและยังมีชื่อเดียวกับแม่น้ำคูโรเบะ ซึ่งทั้งสองเป็นองค์ประกอบสำคัญในตำนานท้องถิ่นเกี่ยวกับงูยักษ์อันทรงพลังแห่งแม่น้ำคูโรเบะ 

พื้นที่ที่เป็นคูโรเบะในปัจจุบันเดิมเป็นส่วนหนึ่งของแคว้นโบราณที่ชื่อแคว้นเอ็ตจู และเมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งเมืองอิกูจิและเมืองมิกกาอิจิขึ้น และในวันที่ 1 เมษายน ค.ศ. 1954 เมืองอิกูจิได้รวมเข้ากับเมืองซากูราอิ เพื่อจัดตั้งนครคูโรเบะ

เมื่อวันที่ 31 มีนาคม ค.ศ. 2006 เมืองอูนาซูกิ (จากอำเภอชิโมนีกาวะ) ถูกรวมเข้ากับนครคูโรเบะ

## การเมืองการปกครอง
right|thumb|ศาลาว่าการนครคูโรเบะ

นครคูโรเบะมีการบริหารรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภานครเป็นฝ่ายนิติบัญญัติระบบสภาเดียวซึ่งประกอบด้วยสมาชิก 18 คน

## เศรษฐกิจ
คูโรเบะเป็นที่ตั้งสำนักงานใหญ่ของบริษัท YKK

## การศึกษา
นครคูโรเบะมีโรงเรียนประถม 9 แห่ง และโรงเรียนมัธยมต้น 4 แห่งที่สังกัดเทศบาลนครคูโรเบะ และมีโรงเรียนมัธยมปลาย 1 แห่งที่สังกัดคณะกรรมการการศึกษาจังหวัดโทยามะ นอกจากนี้ ทางจังหวัดยังเปิดโรงเรียนการศึกษาพิเศษอีก 1 แห่งในนครคูโรเบะ

## การขนส่ง
### รถไฟ
* 22px บริษัทรถไฟญี่ปุ่นตะวันตก (JR West): โฮกูริกุชิงกันเซ็ง
** สถานี:  
* 22px รถไฟไอโนกาเซะโทยามะ 
** สถานี:  – 
* 18px รถไฟโทยามะจิโฮ
** สถานี:  –  –  –  –  –  –  –  –  –  –  –  –  –  –  – 
* ทางรถไฟหุบเขาคูโรเบะ

thumb|ทางรถไฟหุบเขาคูโรเบะ

### ทางหลวง
* 

## ความสัมพันธ์ระหว่างประเทศ
*  สเนก (Sneek) จังหวัดฟรีสลันด์ ประเทศเนเธอร์แลนด์ ตั้งแต่ 10 กันยายน ค.ศ. 1970
*  เมคอน-บิบบ์ (Macon-Bibb) รัฐจอร์เจีย สหรัฐอเมริกา ตั้งแต่ 10 พฤษภาคม ค.ศ. 1977
*  ซัมช็อก จังหวัดคังว็อน ประเทศเกาหลีใต้ เมืองมิตรภาพ

## สถานที่ท่องเที่ยว
* หุบเขาคูโรเบะ
* อูนาซูกิอนเซ็ง

## บุคคลที่มีชื่อเสียง
* ซูซูมุ คูโรเบะ - นักแสดง
* มิตสึฮิโระ มิยาโกชิ - นักการเมือง

## อ้างอิง

## แหล่งข้อมูลอื่น

*  
*  


หมวดหมู่:นครในจังหวัดโทยามะ
เวนทูรา (รัฐแคลิฟอร์เนีย)

**เวนทูรา** () มีชื่ออย่างเป็นทางการว่า **ซานบูเอนาเวนตูรา** (Buenaventura; ภาษาสเปนแปลว่า " นักบุญโบนาวินตูรา")  เป็นนครและที่ตั้งเทศมณฑลของเทศมณฑลเวนทูรา รัฐแคลิฟอร์เนีย สหรัฐอเมริกา เป็นเมืองชายฝั่งทะเลตั้งอยู่ทางตะวันตกเฉียงเหนือของลอสแองเจลีส จากการสำรวจสำมะโนประชากรปี 2020 พบว่ามีประชากร 110,763 คน เวนทูราเป็นจุดหมายปลายทางยอดนิยมของนักท่องเที่ยว เนื่องจากมีสถานที่สำคัญทางประวัติศาสตร์ ชายหาด และสถานตากอากาศ

เมืองเวนทูราเป็นที่อยู่อาศัยของผู้คนหลายกลุ่ม รวมถึงชาวพื้นเมืองชูมาชในอเมริกา มานานอย่างน้อย 10,000 ปีแล้ว เมื่อมิชชันนารีชาวสเปนมาถึงในปี 1782 ฆูนิเปโร เซร์ราได้ก่อตั้ง มิชชังซานบูเอนาเวนตูรา ซึ่งเป็นที่มาของชื่อเมือง 

## อ้างอิง

หมวดหมู่:เมืองในรัฐแคลิฟอร์เนีย
ว่ายน้ำโอเพนวอเตอร์

**ว่ายน้ำโอเพนวอเตอร์** (; OWS) เป็นประเภทการว่ายน้ำที่จัดขึ้นในแหล่งน้ำกลางแจ้ง เช่น มหาสมุทร ทะเลสาบ และแม่น้ำ การแข่งขันว่ายน้ำโอเพนวอเตอร์อยู่ภายใต้การดูแลของสหพันธ์ว่ายน้ำระหว่างประเทศ หรือ กีฬาทางน้ำโลก (เดิมชื่อ ฟีน่า) ยกเว้นในกรณีที่เป็นส่วนหนึ่งของการแข่งขันมหกรรมกีฬา ซึ่งอยู่ภายใต้การดูแลของไตรกีฬาโลก

จุดเริ่มต้นของการว่ายน้ำประเภทนี้เริ่มขึ้นในวันที่ 3 พฤษภาคม ค.ศ. 1810 เมื่อลอร์ด ไบรอนได้ว่ายน้ำหลายกิโลเมตรข้ามช่องแคบดาร์ดะเนลส์ จากทวีปยุโรปไปยังเอเชีย

ในกีฬาโอลิมปิกสมัยใหม่ครั้งแรกที่เอเธนส์ในปี ค.ศ. 1896 การแข่งขันว่ายน้ำจัดขึ้นในแหล่งน้ำเปิด ในปี ค.ศ. 2000 กีฬาโอลิมปิกได้รวมการแข่งขันไตรกีฬาที่มีเลกว่ายน้ำระยะ 1,500 เมตรเป็นครั้งแรก และในปี ค.ศ. 2008 ได้จัดการว่ายน้ำโอเพนวอเตอร์ 10 กม. การแข่งขันกีฬาทางน้ำชิงแชมป์โลกได้มีจัดการแข่งขันว่ายน้ำโอเพนวอเตอร์มาตั้งแต่ปี ค.ศ. 1992 ส่วนการแข่งขันว่ายน้ำโอเพนวอเตอร์ชิงแชมป์โลกได้จัดขึ้นตั้งแต่ปี ค.ศ. 2000 ถึง 2010 และตั้งแต่ปี ค.ศ. 2007 การแข่งขันว่ายน้ำมาราธอนเวิลด์คัพ 10 กม. ได้ถูกจัดขึ้นในหลายรายการทั่วโลก

## อ้างอิง

## แหล่งข้อมูลอื่น

* Official website 
* World Aquatics – Open Water Swimming

หมวดหมู่:กีฬาในโอลิมปิกฤดูร้อน
หมวดหมู่:การว่ายน้ำ
หมวดหมู่:ว่ายน้ำโอเพนวอเตอร์
หมวดหมู่:กีฬาทางน้ำ
ริเวอร์ไซด์ (รัฐแคลิฟอร์เนีย)

**ริเวอร์ไซด์** () เป็นนครและที่ตั้งเทศมณฑลของเทศมณฑลริเวอร์ไซด์ รัฐแคลิฟอร์เนีย สหรัฐอเมริกา ได้ชื่อมาจากการที่ตั้งอยู่ริมแม่น้ำซานตาแอนา มีประชากร 314,998 คน จากการสำรวจสำมะโนประชากรปี 2020 เป็นเมืองที่มีประชากรมากที่สุดในเขต มหานครอินแลนด์เอ็มไพร์และเทศมณฑลริเวอร์ไซด์ เป็นเมืองที่มีประชากรมากเป็นอันดับ 12 ในรัฐแคลิฟอร์เนีย และเป็นเมืองที่มีประชากรมากเป็นอันดับ 59 ของสหรัฐอเมริกา 

## อ้างอิง

หมวดหมู่:เมืองในรัฐแคลิฟอร์เนีย
หมวดหมู่:เมืองในเทศมณฑลริเวอร์ไซด์
เออร์ไวน์ (รัฐแคลิฟอร์เนีย)

**เออร์ไวน์** (; ) เป็นเมืองมีผังใจกลางของเทศมณฑลออเรนจ์ รัฐแคลิฟอร์เนีย สหรัฐอเมริกา ในเขตมหานครลอสแองเจลิส บริษัทเออร์ไวน์ได้เริ่มพัฒนาพื้นที่ดังกล่าวในช่วงคริสต์ทศวรรษ 1960 และเมืองได้รับการจัดตั้งอย่างเป็นทางการเมื่อวันที่ 28 ธันวาคม 1971 เมืองมีพื้นที่  มีประชากร 307,670 คน จากการสำรวจสำมะโนประชากรปี 2020 ณ ปี พ.ศ. 2023 เมืองนี้เป็นเมืองที่มีประชากรมากเป็นอันดับ 2 ของเทศมณฑลออเรน โดยเป็นอันดับ 5 ในภูมิภาคเกรเทอร์ลอสแองเจลิส และเป็นอันดับ 60 ของสหรัฐอเมริกา

## อ้างอิง

หมวดหมู่:เมืองในรัฐแคลิฟอร์เนีย
หมวดหมู่:เมืองในเทศมณฑลออเรนจ์
สาขาธารประสานสาย

[right|thumb| สาขาธารประสานสายที่จุดบรรจบกันของ[แม่น้ำยูคอนและแม่น้ำโคยูคุก ในรัฐอะแลสกา 24 สิงหาคม 1941]]
**สาขาธารประสานสาย** () คือ ส่วนหนึ่งของแม่น้ำหรือลำธารที่แยกออกจากร่องน้ำหรือ ต้นน้ำหลักและมาบรรจบกับต้นน้ำหลักอีกครั้งที่บริเวณปลายน้ำ สาขาธารประสานสายอาจทำให้เกิดเกาะแม่น้ำ ในสาขาธารประสานสายที่ใหญ่กว่า กระแสน้ำอาจแยกออกไปได้ในระยะทางหลายกิโลเมตรหรือหลายร้อยกิโลเมตรก่อนที่จะกลับมารวมกันอีกครั้ง

หมวดหมู่:ธรณีสัณฐานวิทยา
หมวดหมู่:แม่น้ำ
หมวดหมู่:ธรณีสัณฐานธารน้ำ
นาริเน อฆาบาลยัน

**นาริเน เอดูอาร์ดี อฆาบาลยัน** (, , เกิด 27 ธันวาคม ค.ศ. 1967) เป็นนักสื่อสารมวลชนและนักการเมืองชาวอาร์มีเนีย ซึ่งเคยดำรงตำแหน่งในรัฐบาลซึ่งปกครองโดยพฤตินัยของสาธารณรัฐอาร์ทซัค เธอเคยดำรงตำแหน่งรัฐมนตรีว่าการกระทรวงวัฒนธรรมและเยาวชนตั้งแต่ปี ค.ศ. 2009 ถึง 2017 และรัฐมนตรีว่าการกระทรวงศึกษาธิการ วิทยาศาสตร์ และกีฬาตั้งแต่ปี ค.ศ. 2017 ถึง 2020

## ชีวประวัติ
อฆาบาลยัน เกิดเมื่อวันที่ 27 ธันวาคม ค.ศ. 1967 ในเมืองสเตพานาแกร์ต เธอสำเร็จการศึกษาจากโรงเรียนมัธยมศึกษาสเตพานาแกร์ตหมายเลข 2 และในปี ค.ศ. 1990 เธอสำเร็จการศึกษาจากคณะภาษาศาสตร์ของสถาบันศึกษาศาสตร์วานาดซอร์ วิทยาเขตสเตพานาแกร์ต

ตั้งแต่ปี ค.ศ. 1988 ถึง 1995 อฆาบาลยันทำงานเป็นผู้ประกาศข่าวให้กับสถานีโทรทัศน์สาธารณะอาร์ทซัค () และในตำแหน่งบรรณาธิการระหว่างปี ค.ศ. 1995–2005 ในปี ค.ศ. 2004 เธอได้กลายมาเป็นผู้สื่อข่าวให้กับบริษัทโทรทัศน์สาธารณะแห่งอาร์มีเนีย () ในสาธารณรัฐนากอร์โน-คาราบัค ในปี ค.ศ. 2005 เธอได้ก่อตั้งสตูดิโอของตนเองที่ชื่อว่า "ทิสร์ กาติน" ()

อฆาบาลยันได้รับแต่งตั้งเป็นรัฐมนตรีว่าการกระทรวงวัฒนธรรมและเยาวชน ตามกฤษฎีกาของประธานาธิบดีบาโก ซาฮากยัน () เมื่อวันที่ 15 มิถุนายน ค.ศ. 2009  และได้รับการแต่งตั้งใหม่อีกครั้งในวันที่ 22 กันยายน ค.ศ. 2012 ตามกฤษฎีกาของซาฮากยันเมื่อวันที่ 25 กันยายน ค.ศ. 2017 เธอได้รับแต่งตั้งเป็นรัฐมนตรีว่าการกระทรวงศึกษาธิการ วิทยาศาสตร์ และกีฬา แทนที่สลาวิก อรายัน ()

## ชีวิตส่วนตัว
อฆาบาลยันแต่งงานกับเอดมัน บาร์เซฆยัน (, ) ซึ่งเสียชีวิตในสงครามนากอร์โน-คาราบัคครั้งที่หนึ่ง และมีบุตรชายหนึ่งคน

## รางวัล
ในปี ค.ศ. 2001 อฆาบาลยันได้รับการรับรองจากสภาแห่งชาติของสาธารณรัฐนากอร์โน-คาราบัคให้เป็น "นักข่าวยอดเยี่ยมแห่งปี" ในปี ค.ศ. 2008 เธอได้รับเหรียญรางวัล "วาชากัน บาเรปัชต์" (, ) ตามกฤษฎีกาของประธานาธิบดีแห่งอาร์ทซัค

## อ้างอิง

หมวดหมู่:บุคคลจากสเตพานาแกร์ต
หมวดหมู่:ศิษย์เก่าจากมหาวิทยาลัยอาร์ทซัค
หมวดหมู่:นักการเมืองสตรี
หมวดหมู่:นักสื่อสารมวลชนชาวอาร์มีเนีย
หมวดหมู่:รัฐมนตรีสาธารณรัฐอาร์ทซัค
ยูฟ่าแชมเปียนส์ลีก นัดชิงชนะเลิศ 1994

**ยูฟ่าแชมเปี้ยนส์ลีก นัดชิงชนะเลิศ 1994** เป็นการแข่งขันระหว่างสโมสรเอซี มิลานของอิตาลี และสโมสรบาร์เซโลนาของสเปนโดยแข่งขันเมื่อวันที่ 18 พฤษภาคม ค.ศ. 1994 ที่ สนามกีฬาโอลิมปิกในกรุงเอเธนส์ประเทศกรีซ

หลังจากคว้าแชมป์ลาลิกาได้เป็นปีที่ 4 ติดต่อกัน บาร์เซโลนาก็เป็นตัวเต็งที่จะคว้าแชมป์ยูโรเปียนคัพ/ยูฟ่าแชมเปียนส์ลีกเป็นสมัยที่ 2 ในรอบ 3 ปี การเตรียมตัวของมิลานก่อนรอบชิงชนะเลิศเต็มไปด้วยความยุ่งเหยิงเนื่องจากนักเตะที่บาดเจ็บหรือโดนโทษแบนและปัญหาอื่น ๆ มาร์โก ฟัน บัสเติน กองหน้าในตำนานของมิลาน และจันลุยจี เลนตินี ดาวรุ่งที่น่าจับตามองค่าตัว 13 ล้านยูโร (เป็นนักฟุตบอลที่มีค่าตัวแพงที่สุดในโลกในขณะนั้น) ต่างก็ได้รับบาดเจ็บ ขณะที่ฟรันโก บาเรซี และอาเลสซันโดร กอสตากูร์ตา สองกองหลังต่างก็ติดโทษแบน กฎระเบียบของยูฟ่าในขณะนั้นจำกัดให้แต่ละทีมส่งผู้เล่นต่างชาติลงสนามได้สูงสุด 3 คน ทำให้ฟาบีโอ กาเปลโล กุนซือของมิลานในตอนนั้นต้องตัดชื่อฟลอริน ราดูซิอู, ฌ็อง-ปีแยร์ ปาแป็ง และไบรอัน เลาโตรปออกไป ทางฝั่งของบาร์เซโลนา กฎดังกล่าวทำให้โค้ชโยฮัน ไกรฟฟ์ เลือกที่จะไม่ส่งมีเคล เลาโตรปลงเล่นในนัดชิงชนะเลิศ ซึ่งทำให้กาเปลโลต้องออกมากล่าวหลังเกมว่า "เลาโตรปเป็นคนที่ผมกลัว แต่ไกรฟฟ์กลับไม่ส่งเขาลงสนาม และนั่นคือความผิดพลาดของเขา" เลาโตรปย้ายออกจากบาร์เซโลนาไปอยู่กับคู่แข่งตลอดกาลอย่างเรอัลมาดริดเมื่อจบฤดูกาล

มิลานเล่นด้วยชุดเยือนสีขาวล้วน ซึ่งโดยปกติพวกเขาจะใช้ในรอบชิงชนะเลิศของ ยูโรเปียนคัพ/ยูฟ่าแชมเปียนส์ลีก ขณะที่บาร์เซโลนาเล่นด้วยชุดเหย้าสีแดงและน้ำเงิน มิลานครองเกมได้ในช่วงต้นเกม และได้รับประตูขึ้นนำเมื่อเดยัน ซาวิเชวิชวิ่งมาทางด้านขวาแล้วจ่ายบอลให้กับดานิเอเล มัสซาโร ยิงเข้าไปตุงตาข่าย มาสซาโรทำประตูที่สองได้สำเร็จก่อนหมดครึ่งแรก ทำให้สกอร์เป็น 2–0 จากการโซโล่ของโรแบร์โต โดนาโดนีไปทางปีกซ้าย

ในนาทีที่ 47 ซาวิเชวิชใช้ประโยชน์จากข้อผิดพลาดในแนวรับของมิเกล อันเฆล นาดาล ด้วยการชิปบอลข้ามหัวอันโดนี ซูบีซาร์เรตา ผู้รักษาประตูเป็นประตูที่สาม แปดนาทีต่อมา หลังจากซาวิเชวิชยิงชนเสาและแนวรับของบาร์เซโลน่าเคลียร์บอลไม่ขาด มาร์เซล เดอไซญี กองกลางของมิลานก็หลุกกับดักล้ำหน้าเข้าไปยิงประตูเป็น 4–0 ก่อนจบลงด้วยสกอร์นี้ เดอไซญีกลายเป็นผู้เล่นคนแรกที่คว้าแชมป์ได้ 2 ปีติดต่อกันกับอีกสโมสรหลังจากคว้าแชมป์กับมาร์แซย์ในปี ค.ศ. 1993

## ทีม
*ในตารางต่อไปนี้ รอบชิงชนะเลิศจนถึงปี 1992 อยู่ในยุคของการแข่งขันฟุตบอลยูโรเปียนคัพ ส่วนปี 1993 อยู่ในยุคของการแข่งขันฟุตบอลยูฟ่าแชมเปียนส์ลีก*

## อ้างอิง

1994
พระฉายาของพระเป็นเจ้า

**พระฉายาของพระเป็นเจ้า** (; ; ; ) เป็นแนวคิดและหลักคำสอนทางเทววิทยาในศาสนายูดาห์และศาสนาคริสต์ เป็นรากฐานของความเชื่อยิว–คริสต์เกี่ยวกับความเข้าใจพื้นฐานเกี่ยวกับธรรมชาติของมนุษย์ โดยมีที่มาจากข้อความในปฐมกาล 1:27 ความว่า "พระเจ้าจึงทรงสร้างมนุษย์ขึ้นตามพระฉายาของพระองค์ ตามพระฉายาของพระเจ้านั้น พระองค์ทรงสร้างมนุษย์ขึ้น และทรงสร้างให้เป็นชายและหญิง" (พระคริสตธรรมคัมภีร์ ฉบับมาตรฐาน) ความหมายที่แท้จริงของวลีนี้มีการถกเถียงกันเป็นเวลานานพันปี 

## ในคัมภีร์ไบเบิล
### คัมภีร์ฮีบรู
วลี "พระฉายาของพระเจ้า" พบในความ 3 ข้อความในคัมภีร์ฮีบรู ทั้งหมดอยู่ในหนังสือปฐมกาล 1–11:

### คัมภีร์นอกสารบบ / คัมภีร์อธิกธรรม
ในคัมภีร์นอกสารบบหรือคัมภีร์อธิกธรรม มี 3 ข้อความที่ใช้คำว่า "พระฉายา" หรือ "ภาพลักษณ์" (ศัพท์คาทอลิก) อย่างชัดเจนเพื่อบรรยายถึงมนุษยชาติ

### พันธสัญญาใหม่
พันธสัญญาสะท้อนว่าพระคริสต์เป็นพระฉายาของพระเจ้า และมนุษย์เป็นพระฉายาของทั้งพระเจ้าและพระคริสต์

 

 

 

## ดูเพิ่ม
* เบตเซเลม
* ศักดิ์ศรี

## อ่านเพิ่มเติม
* *The Personhood of God: Biblical Theology, Human Faith And the Divine Image*, Yochanan Muffs
* David J.A. Clines, "The Image of God in Man ," *[[Tyndale Bulletin]]* 19 (1968): 53–103.
* N.N. Townsend, "'In the Image of God': Humanity's Role within Creation and Ecological Responsibility", VPlater (online modules on Catholic Social Teaching), Module A, ''Living Life to the Full'', unit 3
* 

## อ้างอิง

## บรรณานุกรม

* 
* 
* 
* 
* 
* 
* 
* 
* 
* 
* 

หมวดหมู่:มานุษยวิทยาศาสนาคริสต์
หมวดหมู่:เทววิทยาศาสนายูดาห์
หมวดหมู่:คำศัพท์ศาสนาคริสต์
หมวดหมู่:หัวข้อยิว–คริสต์
หมวดหมู่:ลัทธิศูฟี
ซากูระ คาซูงะ

**ซากูระ คาซูงะ** (, เกิด 12 ธันวาคม) เป็นนักพากย์หญิงชาวญี่ปุ่น เกิดที่โตเกียว สังกัดอาโอนิโปรดักชัน

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลจากมหานครโตเกียว
หมวดหมู่:นักพากย์หญิงชาวญี่ปุ่น
ฮินาโนะ ซากิกาวะ

**ฮินาโนะ ซากิกาวะ** (, เกิด 22 มกราคม 2004) เป็น นักพากย์หญิงชาวญี่ปุ่น เกิดที่จังหวัดยามางาตะ สังกัดค่ายสเตย์ลัก

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2547
หมวดหมู่:บุคคลจากจังหวัดยามางาตะ
หมวดหมู่:นักพากย์หญิงชาวญี่ปุ่น
ริเอะ คาวามูระ

**ริเอะ คาวามูระ** (, เกิด 21 เมษายน) เป็นนักพากย์หญิงชาวญี่ปุ่น เกิดที่เมืองมัตสึโดะ จังหวัดชิบะ สังกัดสหภาพสหกรณ์นักแสดงโตเกียว

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลจากจังหวัดชิบะ
หมวดหมู่:นักพากย์หญิงชาวญี่ปุ่น
ศาสนาพุทธกับศาสนาคริสต์

มีการเชื่อมโยงระหว่างศาสนาพุทธและโลกเมดิเตอร์เรเนียนช่วงก่อนมีศาสนาคริสต์ โดยคณะสมณทูตที่พระเจ้าอโศกมหาราชแห่งอินเดียทรงส่งไปซีเรีย, อียิปต์ และกรีซตั้งแต่ 250 ปีก่อนคริสตกาล ความแตกต่างที่สำคัญระหว่างสองศาสนาคือศาสนาคริสต์มีแนวคิดแบบเอกเทวนิยม ส่วนศาสนาพุทธมีแนวคิดไปทางอเทวนิยม (ไม่มีความเกี่ยวข้องกับการดำรงอยู่ของพระผู้สร้าง) ซึ่งขัดกับคำสอนเกี่ยวกับพระเป็นเจ้าในศาสนาคริสต์  แนวคิดเรื่องพระคุณในศาสนาคริสต์ก็ขัดกับแนวคิดที่ปฏิเสธการแทรกแซงด้วยกรรมในศานาพุทธนิกายเถรวาท

คริสต์ศาสนิกชนในยุคต้นบางคนรู้จักศาสนาพุทธซึ่งมีการนับถือทั้งในกรีกและจักรวรรดิโรมันในช่วงก่อนคริสตกาล นักวิชาการศาสนาคริสต์ในยุคปัจจุบันส่วนใหญ่ปฏิเสธเรื่องราวทางประวัติศาสตร์ใด ๆ ที่ระบุถึงการเดินทางของพระเยซูไปยังอินเดียหรือทิเบต และมองว่าการพยายามใช้สัญลักษณ์นิยมคู่ขนานอย่างกรณีของพารัลเลโลมาเนีย  (parallelomania)  เป็นความคล้ายคลึงที่เกินจริง อย่างไรก็ตาม ในโลกตะวันออก การผสานความเชื่อระหว่างศาสนาคริสต์นิกายเนสโตเรียน (Nestorian Church)  และศาสนาพุทธเป็นที่แพร่หลายไปตามเส้นทางสายไหมในยุคโบราณและยุคกลาง  และมีความโดดเด่นเป็นพิเศษในคริสตจักรแห่งตะวันออกในจีนในยุคกลาง ดังเห็นได้จากพระเยซูสูตร

## ดูเพิ่ม
* บาร์ลามและโยซาฟัต
* เอกสารจิ่งเจี้ยว
* ศิลาจารึกซีอาน

## อ้างอิง
ศาสดาลาพักร้อน

***ศาสดาลาพักร้อน*** () เป็นซีรีส์มังงะแนวสุขนาฏกรรม-เสี้ยวชีวิตของญี่ปุ่น แต่งเรื่องและวาดภาพโดยฮิการุ นากามูระ  เรื่องราวเกี่ยวกับพระเยซูคริสต์และพระโคตมพุทธเจ้าซึ่งอาศัยร่วมกันในฐานะเพื่อนร่วมห้องในห้องเช่าในกรุงโตเกียว ตีพิมพ์เป็นรายเดือนโดยสำนักพิมพ์โคดันชะเป็นรายเดือนในนิตยสารมังงะ** ตั้งแต่เดือนกันยายน พ.ศ. 2549 รวบรวมตีพิมพ์เป็นหนังสือมังงะรวมเล่ม (*[[ทังโกบง]]*) ถึงเล่มที่ 21 เมื่อเดือนมีนาคม พ.ศ. 2567 สดูดิโอเอ-1 พิกเจอร์สดัดแปลงซีรีส์มังงะเป็นออริจินัลแอนิเมชันดีวีดี (OAD) 2 ตอน และภาพยนตร์อนิเมะซึ่งฉายในเดือนพฤษภาคม พ.ศ. 2556 และยังได้รับการดัดแปลงเป็นเว็บซีรีส์คนแสดงในปี พ.ศ. 2561

## หมายเหตุ

## อ้างอิง

## แหล่งข้อมูลอื่น
* ''ศาสดาลาพักร้อน'' ที่เว็บไซต์ของ*มอร์นิง*
* 

หมวดหมู่:มังงะที่ตีพิมพ์ในปี พ.ศ. 2549
หมวดหมู่:อนิเมะโอวีเอในปี พ.ศ. 2555
หมวดหมู่:อนิเมะโอวีเอในปี พ.ศ. 2556
หมวดหมู่:ภาพยนตร์อนิเมะที่ออกฉายในปี พ.ศ. 2556
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:การ์ตูนญี่ปุ่นแนวเสี้ยวชีวิต
หมวดหมู่:การ์ตูนญี่ปุ่นแนวเซเน็ง
หมวดหมู่:หนังสือการ์ตูนที่มีฉากในโตเกียว
หมวดหมู่:ศาสนาพุทธกับศาสนาคริสต์
หมวดหมู่:หนังสือการ์ตูนศาสนาพุทธ
หมวดหมู่:บันเทิงคดีเกี่ยวกับศาสนาพุทธ
หมวดหมู่:บันเทิงคดีเกี่ยวกับศาสนาคริสต์
หมวดหมู่:การพรรณนาทางวัฒนธรรมของพระโคตมพุทธเจ้า
หมวดหมู่:การพรรณนาของพระเยซูในหนังสือการ์ตูน
หมวดหมู่:มังงะของสำนักพิมพ์โคดันชะ
หมวดหมู่:มังงะที่ได้รับการดัดแปลงเป็นภาพยนตร์
หมวดหมู่:เอ-1 พิกเจอร์ส
กากาก้าบุงโกะ

**กากาก้าบุงโกะ** () เป็นสำนักพิมพ์ไลต์โนเวลประเทศญี่ปุ่นที่อยู่ในเครือของบริษัทโชงากูกัง ซึ่งก่อตั้งขึ้นในเดือนพฤษภาคม พ.ศ. 2550 โดยมุ่งเน้นไปที่กลุ่มผู้อ่านที่เป็นผู้ชาย ในขณะที่สำนักพิมพ์ในเครือที่ก่อตั้งขึ้นในเวลาเดียวกันอย่าง ลู่ลูลูบุงโกะ มุ่งเป้าไปที่ผู้อ่านที่เป็นผู้หญิง ในเดือนพฤษภาคม พ.ศ. 2551 โชงากูกังได้เปิดตัวสำนักพิมพ์แยกต่างหากชื่อ กากาก้าบุงโกะอาร์ หรือ กากาก้าบุงโกะรีไววัล เพื่อตีพิมพ์ผลงานจากสำนักพิมพ์ ซุปเปอร์เควสบุงโกะ ที่เลิกกิจการไปแล้วอีกครั้ง

## ชื่อเรื่องที่ตีพิมพ์
&nbsp;

### !–9

### ก

### ค

### จ

### ช

### ซ

### ด

### ต

### ท

### น

### บ

### ป

### พ

### ฟ

### ม

### ย

### ร

### ล

### ว

### ส

### อ

### ฮ

## อ้างอิง

## แหล่งข้อมูลอื่น

*  
* เว็บไซต์ทางการของลู่ลูลูบุงโกะ 
หมวดหมู่:บทความที่มีข้อความภาษาญี่ปุ่น
โจว หย่งคัง

**โจว หย่งคัง** (; เกิด 3 ธันวาคม ค.ศ. 1942) เป็นอดีตผู้นำระดับสูงของพรรคคอมมิวนิสต์จีน (CCP) เขาเป็นสมาชิกคณะกรรมาธิการสามัญประจำกรมการเมือง (PSC) ชุดที่ 17 องค์กรตัดสินใจสูงสุดของจีน และดำรงตำแหน่งเลขาธิการคณะกรรมการการเมืองและกฎหมายส่วนกลาง (*เจิ้งฝาเหว่ย์*) ระหว่าง ค.ศ. 2007 ถึง 2015 ทำให้เขาเป็นหนึ่งในผู้นำที่ทรงอำนาจมากที่สุดในจีน ในตำแหน่งนั้น โจวควบคุมดูแลกลไกด้านความมั่นคงและสถาบันบังคับใช้กฎหมายของจีน รวมถึงศาล หน่วยงานอัยการ ตำรวจ กำลังกึ่งทหาร และหน่วยข่าวกรอง เขาถูกตัดสินว่ามีความผิดฐานทุจริตใน ค.ศ. 2014 และถูกขับออกจากพรรคคอมมิวนิสต์จีนในปีเดียวกัน

โจวไต่เต้าขึ้นสู่ตำแหน่งในพรรคคอมมิวนิสต์จีนผ่านการมีส่วนร่วมในอุตสาหกรรมน้ำมันและก๊าซ โดยเริ่มต้นจากการเป็นช่างเทคนิคที่แหล่งน้ำมันต้าชิ่งในช่วงการปฏิวัติวัฒนธรรม เขาเป็นผู้นำบริษัทปิโตรเลียมแห่งชาติจีนตั้งแต่ ค.ศ. 1996 ถึง 1998 ก่อนจะดำรงตำแหน่งรัฐมนตรีว่าการกระทรวงที่ดินและทรัพยากรธรรมชาติจนถึง ค.ศ. 1999 ต่อมา เขาดำรงตำแหน่งเลขาธิการพรรคประจำมณฑลเสฉวน มณฑลที่มีประชากรมากที่สุดเป็นอันดับสองของจีนในเวลานั้น โจวเป็นมนตรีรัฐกิจของคณะมนตรีรัฐกิจตั้งแต่ ค.ศ. 2003 ถึง 2008 และยังเป็นสมาชิกสำนักเลขาธิการคณะกรรมการกลางด้วย เขาดำรงตำแหน่งรัฐมนตรีว่าการกระทรวงความมั่นคงสาธารณะตั้งแต่ ค.ศ. 2002 ถึง 2007 ก่อนจะได้รับการเลื่อนให้ดำรงตำแหน่งในคณะกรรมาธิการสามัญประจำกรมการเมือง โจวเกษียณอายุในการประชุมสภาแห่งชาติครั้งที่ 18 ใน ค.ศ. 2012

ในช่วงปลาย ค.ศ. 2013 โจวถูกสอบสวนในข้อหาใช้อำนาจในทางมิชอบและทุจริต มติที่สื่อของรัฐประกาศต่อสาธารณะในเดือนกรกฎาคม ค.ศ. 2014 เขาเป็นสมาชิกคณะกรรมาธิการสามัญประจำกรมการเมืองคนแรกและเป็นเจ้าหน้าที่ระดับสูงสุดนับตั้งแต่การก่อตั้งสาธารณรัฐประชาชนจีนที่ถูกพิจารณาคดีและตัดสินว่ามีความผิดฐานทุจริต ภายหลังการสอบสวนของเขา โจวถูกขับออกจากพรรคคอมมิวนิสต์จีน วันที่ 11 มิถุนายน ค.ศ. 2015 โจวถูกตัดสินว่ามีความผิดในข้อหารับสินบน ใช้อำนาจในทางมิชอบและเปิดเผยความลับของรัฐโดยเจตนาโดยศาลชั้นกลางในเทียนจิน โจวและสมาชิกในครอบครัวของเขาถูกกล่าวหาว่ารับสินบนเป็นเงิน 129 ล้านหยวน (มากกว่า 20 ล้านดอลลาร์สหรัฐ) เขาถูกตัดสินจำคุกตลอดชีวิต
## อ้างอิง

## แหล่งข้อมูลอื่น

* ประวัติอย่างเป็นทางการ
* ชีวประวัติและข้อมูลของโจว หย่งคัง 
* ประวัติช่วงชีวิตของโจว หย่งคัง

หมวดหมู่:บุคคลที่เกิดในปี พ.ศ  2485
หมวดหมู่:นักการเมืองจีนถูกตัดสินว่ามีความผิดฐานทุจริต
หมวดหมู่:วิศวกรจากมณฑลเจียงซู
หมวดหมู่:บุคคลที่ถูกขับออกจากพรรคคอมมิวนิสต์จีนในปี พ.ศ  2557
หมวดหมู่:นายกเทศมนตรีในประเทศจีน
หมวดหมู่:สมาชิกกรมการเมืองพรรคคอมมิวนิสต์จีนชุดที่ 16
หมวดหมู่:สมาชิกคณะกรรมาธิการสามัญประจำกรมการเมืองพรรคคอมมิวนิสต์จีนชุดที่ 17
หมวดหมู่:สมาชิกสำนักเลขาธิการพรรคคอมมิวนิสต์จีน
หมวดหมู่:รัฐมนตรีว่าการกระทรวงที่ดินและทรัพยากรของจีน
หมวดหมู่:รัฐมนตรีว่าการกระทรวงความมั่นคงสาธารณะสาธารณรัฐประชาชนจีน
หมวดหมู่:นักการเมืองสาธารณรัฐประชาชนจีนจากมณฑลเจียงซู
หมวดหมู่:วิศวกรปิโตรเลียม
หมวดหมู่:ผู้ดำรงตำแหน่งทางการเมืองในเหลียวหนิง
หมวดหมู่:ผู้ดำรงตำแหน่งทางการเมืองในเสฉวน
หมวดหมู่:นักการเมืองจากอู๋ซี
หมวดหมู่:นักการเมืองจีนที่ถูกกวาดล้าง
หมวดหมู่:มนตรีรัฐกิจของจีน
หมวดหมู่:ผู้ต้องขังเรือนจำฉินเฉิง
หมวดหมู่:เลขาธิการคณะกรรมการการเมืองและกฎหมายกลาง
จาซินโต ฟัคเค็ตติ

**จาซินโต ฟัคเค็ตติ** (, 18 กรกฎาคม ค.ศ. 1942 – 4 กันยายน ค.ศ. 2006) เป็นนักฟุตบอลชาวอิตาลีที่เล่นในตำแหน่งแบ็กซ้ายให้กับอินเตอร์มิลานตั้งแต่ปี ค.ศ. 1960 ถึง ค.ศ. 1978 ต่อมาเขาทำหน้าที่เป็นประธานสโมสรอินเตอร์ตั้งแต่เดือนมกราคม ค.ศ. 2004 จนกระทั่งเสียชีวิตใน ค.ศ. 2006 เขาลงเล่นให้กับสโมสรอย่างเป็นทางการ 634 นัด ยิงได้ 75 ประตู และเป็นสมาชิกของทีม "Grande Inter" ภายใต้การคุมทีมของเฮเลนิโอ เอร์เรรา ซึ่งคว้าแชมป์เซเรียอา 4 สมัย โกปปาอีตาเลีย 1 สมัย ยูโรเปียนคัพ 2 สมัย และอินเตอร์คอนติเนนตัลคัพ 2 สมัย เขาได้อันดับสองในรางวัลบาลงดอร์ในปี ค.ศ. 1965

ฟัคเค็ตติติดทีมชาติอิตาลี 94 นัดรวมถึงฟุตบอลโลก 3 ครั้ง เขายังได้รับเลือกให้ติดทีม All-Star ของฟุตบอลโลกปี 1970 โดยที่อิตาลีเป็นรองแชมป์ นอกจากนี้เขายังเป็นกัปตันทีมชาติอิตาลีชุดที่คว้าแชมป์ฟุตบอลชิงแชมป์แห่งชาติยุโรปมาครองได้เป็นครั้งแรกในบ้านเกิดเมื่อปี ค.ศ. 1968 โดยได้รับเลือกให้ติดทีมยอดเยี่ยมประจำทัวร์นาเมนต์อีกด้วย

ฟัคเค็ตติเป็นที่จดจำในฐานะหนึ่งในฟูลแบ็กที่ยิ่งใหญ่อย่างแท้จริง เขาได้รับการยกย่องว่าเป็นหนึ่งในนักฟุตบอลที่ดีที่สุดในตำแหน่งของเขา เนื่องมาจากความเร็ว เทคนิค ความฉลาด รูปร่าง และความแข็งแกร่ง เขาได้สร้างความน่าเกรงขามในแนวรับกับแบ็กขวาอย่างทาร์ซิซิโอ เบิร์กนิชในระบบ *คาเตนัชโช่* ให้กับอินเตอร์และกับทีมชาติอิตาลี นอกเหนือจากความสามารถในสนามแล้ว ฟัคเค็ตติยังได้รับการยกย่องในเรื่องวินัยและความเป็นผู้นำ จึงได้เป็นกัปตันทีมทั้งในทีมอินเตอร์มิลานและทีมชาติอิตาลีเป็นเวลาหลายปี

ในเดือนมีนาคม ค.ศ. 2004 เปเล่ได้ยกย่องให้เขาเป็น 1 ใน 125 นักฟุตบอลที่ยิ่งใหญ่ที่สุดที่ยังมีชีวิตอยู่เป็นส่วนหนึ่งของการเฉลิมฉลองครบรอบ 100 ปีของฟีฟ่า ในปี ค.ศ. 2015 เขาได้รับการเสนอชื่อให้เข้าสู่หอเกียรติยศฟุตบอลอิตาลีหลังจากเสียชีวิต

## อ้างอิง

หมวดหมู่:บุคคลที่เกิดในปี พ.ศ. 2485
หมวดหมู่:บุคคลที่เสียชีวิตในปี พ.ศ. 2549
หมวดหมู่:เสียชีวิตจากมะเร็งตับอ่อน
หมวดหมู่:ฟีฟ่า 100
หมวดหมู่:ผู้เล่นในฟุตบอลโลก 1966
หมวดหมู่:ผู้เล่นในฟุตบอลโลก 1970
หมวดหมู่:ผู้เล่นในฟุตบอลโลก 1974
หมวดหมู่:ผู้เล่นในฟุตบอลชิงแชมป์แห่งชาติยุโรป 1968
ภัคจิรา ธงภักดิ์

**ภัคจิรา ธงภักดิ์**  เป็นนักกีฬาขี่ม้าทีมชาติไทย ประเภทศิลปะบังคับม้า

## ประวัติ
ภัคจิรา ธงภักดิ์ ได้รับรางวัลเหรียญเงินจากการแข่งศิลปะบังคับม้าประเภททีมในกีฬาขี่ม้าในซีเกมส์ 2017 ที่ประเทศมาเลเซีย และปีต่อมา เธอได้รับรางวัลเหรียญทองแดงจากการแข่งศิลปะบังคับม้าประเภททีมในกีฬาขี่ม้าในเอเชียนเกมส์ 2018 ที่จาการ์ตาอินเตอร์เนชันแนลอีเควสเทรียนพาร์ก ประเทศอินโดนีเซีย จากนั้น ในเดือนธันวาคม พ.ศ. 2562 เธอได้รับรางวัลเหรียญทองจากการแข่งศิลปะบังคับม้าประเภททีม รวมถึงได้รับรางวัลเหรียญเงินจากการแข่งศิลปะบังคับม้าประเภทบุคคล ในรายการเอฟอีไอ เอเชี่ยน แชมเปี้ยนชิพส์ 2019 ที่พัทยา ประเทศไทย

## รางวัลส่วนบุคคล
* พ.ศ. 2556 – รางวัลนักกีฬาดาวรุ่งที่มีผลงานโดดเด่นตลอดปี ประเภทศิลปะการบังคับม้า ในงานอีเควสเทรียนแชริตีไรซิงสตาร์อะวอดส์ไนต์
* พ.ศ. 2561 – รางวัลนักกีฬาดีเด่น ประเภทศิลปะการบังคับม้า ในงานอีเควสเทรียน ไรซิ่ง สตาร์ อวอร์ด ไนท์ 2018 จากสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
* พ.ศ. 2563 – รางวัลนักกีฬาดีเด่น ประเภทศิลปะการบังคับม้า ในงานอีเควสเทรียน ไรซิ่ง สตาร์ อวอร์ด ไนท์ 2020 จากสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา

## ม้าที่ใช้ในการแข่งทีมชาติ
*  **ฮิสปาเนีย เซเว่น** (Hispania 7) – ภัคจิราใช้ในการแข่งกีฬาขี่ม้าในเอเชียนเกมส์ 2018 และเอฟอีไอ เอเชี่ยน แชมเปี้ยนชิพส์ 2019 ซึ่งเป็นม้าเพศเมีย เกิดที่ประเทศเยอรมนี
*  **บาดารูก้า คาเมโก้** (Bundaruka Camego) – ภัคจิราใช้ในการแข่งกีฬาขี่ม้าในซีเกมส์ 2013 ซึ่งเป็นม้าเพศผู้ที่ถูกตอน โดยนำเข้าจากประเทศออสเตรเลีย (เป็นม้าที่เจ้าภาพให้จับฉลาก)

## อ้างอิง

หมวดหมู่:นักกีฬาขี่ม้าหญิงชาวไทย
หมวดหมู่:นักกีฬาชาวไทย
หมวดหมู่:นักกีฬาไทยที่ได้เหรียญทองแดงเอเชียนเกมส์
หมวดหมู่:นักกีฬาไทยที่ได้เหรียญเงินซีเกมส์
หมวดหมู่:บุคคลจากวิทยาลัยนานาชาติ มหาวิทยาลัยมหิดล
ธัมมเทวี (แก้ความกำกวม)

**ธัมมเทวี** อาจหมายถึง:
* พระนางอตุลมหาธัมมเทวีแห่งปี้นยะ พระมเหสีแห่งปี้นยะ (ค.ศ. 1325–1340)
* พระนางอมิตตสิริมหาธัมมเทวี พระมเหสีของพระเจ้าสีหสุระแห่งอังวะ (ค.ศ. 1468–1480)
* พระนางอตุลสิริธัมมเทวี พระมเหสีแห่งอังวะ (ค.ศ. 1480–1501)
* พระนางธัมมเทวีแห่งอังวะ พระมเหสีแห่งอังวะ (ค.ศ. 1502–1527)
* พระนางธัมมเทวีแห่งตองอู พระมเหสีแห่งพม่า (ค.ศ. 1530–1550)

หมวดหมู่:ฐานันดรศักดิ์พม่า
หมวดหมู่:หน้าแก้ความกำกวมชื่อและคำนำหน้าชื่อ
ฮิกะ สึกิชิโระ

**ฮิกะ สึกิชิโระ** (, เกิด 17 มีนาคม 2004) เป็นนักพากย์ชาวญี่ปุ่น เกิด ที่จังหวัดฟุกุโอกะ สังกัดสหกรณ์นักแสดงโตเกียว (ไฮเกียว) 

เมื่อก่อนเคยใช้ชื่อในวงการว่า **ฮิกะ คุงิซากิ** () โดยหลังจากที่สำเร็จการศึกษาจากสถาบันอนิเมชันโยโยงิสาขาฟุกุโอกะ รุ่นปี 2021 และเข้าร่วมไฮเกียวจึงได้เปลี่ยนเป็นชื่อปัจจุบัน

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2547
หมวดหมู่:บุคคลจากจังหวัดฟูกูโอกะ
หมวดหมู่:นักพากย์หญิงชาวญี่ปุ่น
ซาโฮมิ โคยามะ

**ซาโฮมิ โคยามะ** (, เกิด 27 กุมภาพันธ์) เป็นนักพากย์หญิงชาวญี่ปุ่น เกิดที่จังหวัดฮิโรชิมะ ไม่ได้สังกัดสำนักงานนักพากย์ใด

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:นักพากย์หญิงชาวญี่ปุ่น
มิโนรุ ชิราอิชิ

**มิโนรุ ชิราอิชิ** (, เกิด 18 ตุลาคม 1978) เป็นนักพากย์ พิธีกรรายการวิทยุ นักแสดง พิธีกรรายการ และ นักร้องนักแต่งเพลง ชาวญี่ปุ่น เกิดที่เมืองชิโกกุจูโอ จังหวัดเอฮิเมะสังกัดค่ายแอกเซนต์

ผลงานที่โดดเด่น ได้แก่ คนโด เค็นจิ ในสงครามเวหา ฟาฟเนอร์, ทานิงุจิ ใน สึซึมิยะ ฮารุฮิ  ชิราอิชิ มิโนรุ ใน ลักกีสตาร์ และ ซากาโมโตะ ใน สามัญขยันรั่ว เป็นต้น

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2521
หมวดหมู่:นักร้องเพลงประกอบอนิเมะ
หมวดหมู่:นักแสดงชายชาวญี่ปุ่น
หมวดหมู่:นักพากย์ชายชาวญี่ปุ่น
เอมิริ อิวาอิ

**เอมิริ อิวาอิ** (, เกิด 29 กันยายน) เป็นนักพากย์หญิงชาวญี่ปุ่น เกิดที่จังหวัดกุมมะ สังกัดไอแอมเอนเทอร์ไพรส์

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลจากจังหวัดกุมมะ
หมวดหมู่:นักพากย์หญิงชาวญี่ปุ่น